కంకుల కుంచె

కంకుల కుంచె  పక్షుల ఆహారం కొరకు ముఖ్యంగా పిచ్చుకలకు కంకులను కుంచె లాగా పేర్చి వాటిని ఇంటి చూరులలోను, దేవాలయాల పై భాగంలోను కట్టేది.  ఈ విధంగా కంకులను కుంచె మాదిరి పేర్చి కట్టుట వలన వీటిని కంకుల కుంచె అంటారు. కంకుల కుంచెను కంకుల దండ అని కూడా అంటారు. పొలాలు వుండేవాళ్ళు ఇలా 4 లేక 5 కుంచెలు కట్టించి ఇంటిలో గానీ బయట కానీ కట్టేవాళ్ళు ఎక్కువగా పిచ్చుకలు ధాన్యం వొల్చుకుని తింటాయి. 

ఈ ఆధునిక కాలంలో వివిధరకాల విద్యుదయస్కాంత వికిరణాల కాలుష్యం కారణంగా జీవ వైవిధ్యం దెబ్బతింటోంది. ముఖ్యంగా సెల్ ఫోన్ వాడకం ఎక్కువ కావడం మూలంగా మైక్రో తరంగాల ప్రభావం వాతావరణాన్ని కలుషితం చేస్తుంది. దీని కారణంగా కిచ్‌కిచ్‌మంటూ కిలకిలరావాలతో సందడి చేసే పిచ్చుకలు మచ్చుకైనా కనిపించడం లేదు. చాలా పక్షులు సైతం అంతరించిపోయే ప్రమాదం ఏర్పడింది. దీనివల్ల పక్షులను సంరక్షించాలంటే వాటికి ఎదో రకంగా ఆహారం అందించే విధానం మన పూర్వీకులు కొనసాగించారు. అందులో కంకుల కుంచె ఒకటి. పక్షులకు ఎక్కడికక్కడ ఆహారం అందుబాటులో ఉండేలా వరి కంకులను కుంచెలుగా వేలాడదీసి ఆలయాలు, చెట్లు, బడులు, ఖాళీ ప్రదేశాల్లో వ్రేలాడ దీసే విధానం ఉంది.

 పిచ్చుకల సంరక్షణ 
అంతరించిపోతున్న పిచ్చుకలను ఆహారం అందించి వాటి సంరక్షణకు కొంతమంది ప్రకృతి ప్రేమికులు అనేక కార్యక్రమాలు చేస్తున్నారు. కాకినాడ జిల్లా తునికి చెందిన విశ్రాంత ఉపాధ్యాయుడు, ప్రకృతి ప్రేమికుడైన  దాలినాయుడు వరి కంకులతో ముత్యాల హారంలా చూడముచ్చటైన అల్లికతో బుజ్జిబుజ్జి పక్షుల కోసం తయారుచేసిన ఆహార ఆభరణాలు తయారు చేసి ఆలయాలు, చెట్లు, బడులు, ఖాళీ ప్రదేశాల్లో వ్రేలాడదీస్తూ వాటి ఆకలి తీర్చే కార్యక్రమాన్ని చేపట్టాడు. అతను హరిత వికాస్ ఫౌండేషన్ పేరుతో పిచ్చుకల సంరక్షణ - పర్యావరణ పరిరక్షణ కోసం విశేష కృషి చేస్తున్నారు. 

 మూలాలు 

వర్గం:ఆహారం